שבעת חטאי המוות

**שבעת חטאי המוות** (באנגלית: **The Seven Deadly Sins**, ביפנית: **七つの大罪**) הוא שמה של סדרת מאנגה ואנימה יפנית שנכתבה על ידי נאקבה סוזוקי (Nakaba Suzuki).

סדרת המאנגה פורסמה ביפנית במגזין שונן ג'אמפ השבועי (Weekly Shōnen Jump) מאוקטובר 2012 עד למרץ 2020 ואוחדה אל 41 גיליונות. האנימה התחילה את שידוריה ברשתות הטלוויזיה היפניות מאוקטובר 2014 עד ליוני 2021 למשך חמש עונות.

החל משנת 2015 סדרת האנימה משודרת בתרגום לאנגלית בשירות הסטרימינג נטפליקס וזכתה לשלושה סרטי אנימציה.

לסדרת המאנגה פורסמו מעל 55 מיליון עותקים והיא אחת מסדרות המאנגה המצליחות בעולם. בשנת 2021 היוצר התחיל לכתוב סדרת המשך בשם ארבעת אבירי האפוקליפסה (Four Knights of the Apocalypse).

היוצר לקח השראה רבה מ"אגדות המלך ארתור" כשכתב את הסיפור ומציג בו דמויות כמו המלך ארתור והמכשף מרלין.

## עלילת הסדרה
הסיפור מתרחש בארץ בדיונית בשם בריטניה שמבוססת על האיים הבריטים בתקופת ימי הביניים.

עלילת העונה הראשונה עוקבת אחר אליזבת' (באנגלית: Elizabeth) הנסיכה השלישית של ממלכת ליונס במסעה בחיפוש אחר מסדר אבירים אגדי בשם שבעת חטאי המוות שהוגלה מן הממלכה לאחר שתכנן הפיכה עשר שנים לפני עלילת הסדרה, אליזבת' מחפשת את חברי המסדר כדי לעצור את שלטונם של האבירים הקדושים ולהחזיר את המלך לשלטון, במסעה אליזבת' מצטרפת אל מפקד המסדר מליאודס (באנגלית: Meliodas) ואל חזיר מדבר בשם הוק (באנגלית: Hawk) ויחד הם מחפשים את שאר חברי המסדר ומפילים את שלטון האבירים הקדושים.

העונה השנייה היא סדרת ״פילרים״ קצרה המכילה ארבעה פרקים.

העונה השלישית מסתיימת במקביל לקו העלילה של העונה הראשונה, השד שהשתלט על האביר הקדוש דרייפוס מצליח להעיר את "עשרת הדיברות" יחידת לוחמים חזקה ומובחרת מגזע השדים שנבחרה ע״י מלך השדים עצמו. בכדי לעצור את השדים שמאיימים לכבוש את בריטניה שבעת חטאי המוות יצטרכו למצוא את החבר האחרון במסדר ולהתחזק מספיק כדי להשיב מלחמה, בנוסף - פרטים על זהותו ועברו המסתוריים של מליאודס מתגלים.

בעונות הרביעית והחמישית אנו ממשיכים במסעם של אליזבת' ושבעת החטאים ובני בריתם במאבקם נגד עשרת הדיברות.

## העולם של הסדרה
בריטניה מבוססת על האיים הבריטים בתקופת ימי הביניים בתרבות בסגנון הלבוש ובארכיטקטורה, בריטניה היא ארץ המלאה בממלכות של בני אדם יחד עם שבטי ענקים ויערות פיות.

בבריטניה חיו בעבר גם שבטי שדים ואלילות אך הם נעלמו לאחר המלחמה הקדושה שהתקיימה 3,000 שנים לפני עלילת הסדרה.

## הדמויות

### <big>שבעת חטאי המוות</big>
שבעת חטאי המוות הוא מסדר אבירים בממלכת ליונס, המסדר הוקם על ידי מליאודס ומורכב משבעה אבירים שביצעו פשע חמור ואין להם מקום אחר להשתייך אליו, לכל אחד משבעת האבירים במסדר יש קעקוע בצורת חיה המאפיינת את ״החטא״ שלכאורה ביצע. בנוסף לכל אחד מחברי המסדר יש ״אוצר קדוש״ - נשק קסום ייחודי בשבילו. בהמשך הסדרה אנו מגלים כי מליאודס הקים את המסדר בהמלצת מרלין במטרה להילחם בבו העת כנגד עשרת הדיברות.

**חברי המסדר הם**:
* **מליאודס: חטא הזעם, קעקוע דרקון** - המפקד והמקים של מסדר האבירים - שבעת חטאי המוות. במראהו החיצוני נראה כמו ילד בלונדיני בן 14, אף שבפועל הוא שד בן כ־3000 שנים. מנהל פאב על גבי חזיר ענק בשם מגבעת החזיר (באנגלית: The boar hat). מליאודס לרוב רגוע וחייכן גם בסיטואציות מסוכנות ובעל כוח חזק בהרבה משאר האנשים בממלכה, מליאודס מחזיק באוצר הקדוש לוסטואין (Lostvayne) שמאפשר לו ליצור כפילים של עצמו, המתקפה המזוהה איתו היא ״החזר מלא״ המסוגלת להחזיר מתקפות עם אופי קסום בעוצמה כפולה לתוקף. מליאודס הוא אחיו של זלדריס ובנו של מלך השדים ואף נחשב ליורשו, בעברו היה מפקד עשרת הדיברות ונלחם בשבט האלילות אך לאחר שפגש את אליזבת' התאהב בה ובגד בשבט השדים, בעקבות הבגידה מלך השדים קילל אותו בחיי נצח- לחזור לחיים בכל פעם שמת ובשילוב עם הקללה של אליזבת' נגזר עליו לראות את אהובתו מתה שוב ושוב ושוב, מטרתו במסעו הארוך היא להסיר את הקללות מעליו ומאליזבת'. בסוף הסדרה נשוי לאליזבת ויש לו ילד בשם טריסטן. חטאו של מליאודס לכאורה הוא השמדת ממלכת דנאפור בעקבות זעמו על רצח ליז'- אך בעצם דנאפור הושמדה על ידי פראודורין מעשרת הדיברות בניסיונו לשחרר את עשרת הדיברות.
* **באן: חטא החמדנות, קעקוע שועל** - גנב לשעבר מגזע בני האדם, בילדותו אומץ על ידי איש שועל שלימד אותו את מיומנויות הגניבה, באן נהפך לבן אלמוות לאחר ששתה מגביע המים של המעין הקדוש ביער מלך הפיות, חברו הטוב ביותר של מליאודס ומשמש כטבח במגבעת החזיר, באן מחזיק באוצר קדוש דמוי ״נונצ'קו״- מקל העשוי ארבעה חלקים (courechouse). באן מחובר מאוד להוק וקורא לו מאסטר. מטרת חייו של באן היא להחזיר לחיים את אהובתו הפיה איליין לאחר שלא הצליח להגן עליה בקרב נגד שד אדום, כוח הקסם של באן נקרא "גניבה" והוא מאפשר לו לגנוב את כוח הקסם של היריב ולהוסיף אל כוחו שלו. באן הוא הדמות היחידה שהיא לא שד שהצליחה לשרוד בעולם השדים במסעו לשם להציל את מליאודס ממלך השדים. במסעו לעולם השדים באן צבר כוח רב. בסוף הסדרה נשוי לאיליין ויש לו בן בשם לנסלוט. חטאו של באן לכאורה הוא גניבת המעיין הקדוש של יער הפיות ורצח השומרת הקדושה איליין, אך למעשה באן היה אהובה של איליין וניסה להצילה מפני השד האדום.
* **קינג (הרלקווין): חטא העצלנות, קעקוע גריזלי** - קינג הוא מלך הפיות השלישי, קינג מחזיק בחנית האגדית צ'אסטיפול (Chastiefol) ומשתמש בה כדי להילחם. אחיה של איליין. אדיש וחסר ביטחון עצמי. מאוהב בדיאן, שאותה למעשה הכיר עוד לפני שהצטרפו למסדר, בהמשך הסדרה קינג מתאמן תחת גלוקסוניה מלך הפיות הראשון ומפתח את הפוטנציאל שלו כמלך הפיות ומצמיח כנפיים. בסוף הסדרה נשוי לדיאן. חטאו של קינג הוא נטישת ממלכתו ל־700 שנים ובזמן היעדרותו ממלכתו נהרסה על ידי שד אדום ואחותו איליין מתה- קינג היחיד מחברי המסדר שחטאו באשמתו.
* **דיאן: חטא הקנאה, קעקוע נחש** - דיאן היא ענקית ובעלת כוח לשלוט באדמה - תופעה נדירה בשבט הענקים, בילדותה פגשה את קינג ובילתה איתו 200 שנה, לאחר שקינג עזב אותה מצאה את דרכה אל שבט הענקים בחזרה והתאמנה תחת ״מאטרונה״ המאסטר הראשונה שלה, בעקבות מות חברתה בקרב דיאן נטשה את שבט הענקים ופגשה את מליאודס שהציל אותה מקבוצה של אבירים מליונס, בעקבות תקרית זו בנוסף לאיבוד זכרונותיה מילדותה עם קינג הייתה מאוהבת במליאודס, אך כשזיכרונה חזר אליה הבינה שהיא מאוהבת בקינג. בהמשך הסדרה התאמנה תחת דורול מלך הענקים הראשון. דיאן מחזיקה באוצר הקדוש "גידעון" פטיש ענק שיש לו יכולת ליצור גלים סייסמיים. חטאה של דיאן הוא לכאורה רצח של עשרות אבירים קדושים אך למעשה מאטרונה היא זו שהרגה את אבירים אלו בשביל להגן על דיאן.
* **גות'ר: חטא התשוקה, קעקוע עז** - גות'ר הוא בובה בעלת קסם שפותחה על ידי שד בעל אותו שם מעשרת הדיברות בצלם אהובתו, הוא לא בן אנוש ומרבה לנתח את ההתנהגות של האנשים סביבו. בגלל חוסר הבנתו ביחסים חברתיים מרבה לפלוט הערות חסרות טאקט, התאהב בנדיה אחותו של מלך ליונס, לאחר שאיבד את אהובתו נדיה השתמש בכוח הקסם שלו על עצמו וגרם לעצמו לאבד את זכרונו וכתוצאה מכך גם איבד את מרבית כוחו, אך לאחר שקיבל את ליבו בחזרה זכרונו וכוחו האמיתי חזרו ואישיותו נעשית יותר פתוחה. מחזיק באוצר קדוש מסוג קשת כפולה ״הארייט״. חטאו של גות'ר לכאורה הוא רצח נדיה ורצון של בובה להפוך לבן אדם, אך למעשה זאת לא האמת ונדיה מתה ממחלה.
* **מרלין: חטא הגרגרנות, קעקוע חזיר הבר** - מרלין היא מכשפה בעלת כוח קסם ״אינסוף״ מאפשר לה להטיל כל קסם ברמתו הסופית ללא מאמץ, ובעלת האוצר הקדוש ״אלדן״- מעין כדור בדולח. מרלין היא הקוסמת והיועצת של המלך ארתור מקמלוט, מרלין חכמה ובעלת ידע נרחב על קסם, דבר שבגללו חברי המסדר מרבים להיעזר בה. בהמשך הסדרה מתגלה עברה של מרלין שהיא ביתו של בליאלואין מכשף רב עוצמה. מרלין עזבה יחד עם ארתור בסוף הסדרה. חטאה של מרלין הוא השמדתה של בליאלואין מולדתה בעקבות חמדנותה ועסקיה מול מלך השדים ומנהיגת שבט האלילות.
* **אסקנור: חטא הגאווה, קעקוע אריה** - אסקנור היה נסיך אבוד שננטש על ידי הוריו עקב כוחו הרב שנחשב למקולל, הקסם של אסקנור נקרא "שמש" והוא מקנה לו כוחות אדירים ביום, האישיות של אסקנור וכוחותיו תואמים לזמן ביום כאשר בלילה הוא חלש, עניו ורגיש וככול שהשמש מתקרבת אל מרכז השמיים הוא נהיה יותר חזק, גאוותן ורברבן. ידוע בתור החזק ביותר במסדר שבעת חטאי המוות. משורר ומומחה למשקאות, הוא משמש בתור מוזג במגבעת החזיר לאחר שהפאב שלו נהרס. מחזיק באוצר הקדוש ״ריטה״ גרזן ליד אחת עשוי זהב היכול לאחסן ולשחרר כוח רב. אסקנור מחזר אחרי מרלין ולכן מקנא בארתור שמקבל את רוב תשומת הלב ממנה. בעונה האחרונה מגלים כי מקור כוחו נובע מחסד המלאכים ״שמש״ שהיה שייך למלאך הראשי החזק ביותר ״מאל״.

### <big>ממלכת ליונס</big>
ליונס היא ממלכה שממוקמת בצפון מרכז בריטניה, הממלכה נחשבת למקום בטוח ומשגשג והיא אחת מן הממלכות הכי חזקות בבריטניה. בממלכה שולטת משפחת המלוכה וצבאה בנוי מאבירים קדושים- אבירים חזקים המשתמשים בקסם. הבולטים בין אבירים אלו הם: דרייפוס, הנדריקסון, גילסאנדר, האוזר, גריאמור, ג'ריקו וגילה.
* **באטארה** - מלך ליונס, בעל כוח קסם מסוג ״חיזוי״, רואה סימנים לא ברורים על העתיד, יש לו שלוש בנות- מרגרט, ורוניקה ואליזבת'. אחיה של נדיה ושל דנזל.
* **נדיה**- אחותו של המלך, הייתה חולה מאוד, מצאה את גות'ר, התאהבה בו ולימדה אותו להפוך מבובה לאדם עד שהמחלה הכניעה אותה והיא מתה.
* **דנזל**- אחיו של המלך, מפקד על מסדר אבירים משלו, ברשותו חרב המשמשת כחותם ל״נרובסטה״ אלילה מדרג נמוך, מת כאשר מסיר את החותם מהחרב ומוסר את גופו לשימושה של נרובסטה בקרב נגד עשרת הדיברות.
* **מרגרט**- נסיכת ליונס הראשונה, אהובתו של גילסאנדר, בהמשך על מנת להצילו מסרה את גופה ככלי קיבול למלאך הראשי לדוסיאל.
* **ורוניקה**- נסיכת ליונס השנייה, אהובתו של גריאמור ומתוארת כטום בוי.
* **זאראטארס** - האביר הקדוש הראשי והחזק ביותר (מלבד אבירי שבעת חטאי המוות), אביו של גילסאנדר ואחיו של דרייפוס, בעל קסם דרואידים, נרצח על ידי דרייפוס והנדריקסון לאחר שאכל עוגה מורעלת, חזר לחייו באמצעות כוחה של מלאסקולה מעשרת הדיברות והשתמש בחייו השניים להציל את דרייפוס משליטתו של פראודורין באמצעות קסם טיהור ולאחר מכן חזר לעולם המתים.
* **דרייפוס**- אחד משלושת האבירים הקדושים החזקים ביותר (מלבד אבירי שבעת חטאי המוות), זמם יחד עם הנדריקסון להשתלט על הממלכה ולהפליל את שבעת חטאי המוות במעשה, בהמשך התברר שהיה נתון לשליטה מוחית של אחת מחברי עשרת הדיברות פראודורין, אחיו של זאראטראס ואביו של גריאמור.
* **הנדריקסון**- אחד משלושת האבירים הקדושים החזקים ביותר (מלבד אבירי שבעת חטאי המוות), זמם יחד עם דרייפוס להשתלט על הממלכה ולהפליל את שבעת חטאי המוות במעשה, יצר את אבירי ״הדור החדש״ באמצעות שימוש בדם שדים מגופת שד אדום, הפך לשד באמצעות דם משד אפור וניצל על ידי מליאודס, חזר לטוב וניסה להציל את דרייפוס מהשליטה המוחית של פראודורין.
* **גילסאנדר**- בנו של זאראטראס האביר הקדוש הגדול הקודם, בעל קסם מסוג ברקים ורמת עוצמה 1970, לאחר האימון אצל הדרואידים התחזק ל־2330 . מעריץ את מליאודס וחברם הטוב ביותר של האוזר וגריאמור, אהובה של מרגרט ושומר ראשה.
* **האוזר**- בעל קסם מסוג טורנדו ורמת עוצמה 1910, לאחר האימון אצל הדרואידים התחזק ל־2350. לאחר נפילתם של הנדריקסון ודרייפוס נבחר להיות מפקד האבירים הקדושים החדש, חברם הטוב ביותר של גילסאנדר וגריאמור.
* **גריאמור**- בנו של דרייפוס, בעל קסם מסוג מגן, חברם הטוב ביותר של האוזר וגילסאנדר, אהובה ושומר הראש של ורוניקה.
* **ג'ריקו**- שוליה של אביר קדוש, בעלת קסם מסוג קרח, ניסתה לצבור כוח באמצעות הפיכתה לאבירה ״מהדור החדש״ וניצלה על ידי באן, מתאהבת בבאן ויוצאת איתו למסע להחזיר את אליין לחיים.
* **גילה**- שוליה של אביר קדוש, בעלת קסם מסוג פיצוץ, ניסתה לצבור כוח באמצעות הפיכתה לאבירה ״מהדור החדש״, במהלך הקרב מול הנדריקסון גותר' משתלט על מחשבותיה וגורם לה לחשוב שהם זוג אוהבים והפסיק בעקבות דיאן, אחותו של ז'יל.
* **הוק**- חזיר מדבר מממלכת השדים שמלך השדים שלח כדי לפתוח עין על מעשיו של מליאודס, דמות חמודה ומצחיקה שעוזרת המון לשבעת חטאי המוות, הוק אהוב במיוחד על ידי באן, לאחר האימונים במערת הדרואידים גילה כי יכול לקבל מאפיינים פיזיים של יצורים קסומים אותם הוא אוכל.
* **ג'נה**- מנהיגת הדרואידים יחד עם אחותה ז'אנרי, מאמנת הרבה מבני החבורה, בעבר בעזרת מרלין גנבה ממליאודס את כוחו, לאחר שעבר אצלה מבחן לשליטה בזעמו החזירה לו את כוחו.
* **ז'אנרי**- מנהיגת הדרואידים יחד עם אחותה ג'נה, אוהבת את מליאודס אך רגשותיה חד צדדים, אימנה את אליזבת'.
* **תיאו**- כהן דרואיד ושומר הראש של מנהיגות הדרואידים, במראהו נראה כגבר חסון אך בעצם עדיין כבן 15.

### <big>ממלכת קמלוט</big>
ממלכה בה שולט המלך ארתור, מופיעה לראשונה בסוף העונה הראשונה שצבאה מגיע אל ליונס אך נעצר. מרלין אחת משבעת החטאים טיפחה את הממלכה ומגנה עליה, הממלכה נכבשה על ידי זלדריס מעשרת הדיברות ותושביה נפלו תחת הדיבר של זלדריס, מרלין מתמקחת מול זלדריס ומשחררת את התושבים. בסדרת ההמשך ״ארבעת אבירי האפוקליפסה״ הממלכה מועברת למימד אחר על ידי ארתור.
* **המלך ארתור** - ארתור הוא המלך של קמלוט ובן טיפוחה של מרלין משבעת חטאי המוות, ארתור רואה במליאודס דמות לחיקוי ומציע לו להיות ראש האבירים בממלכה שלו, ארתור למד להילחם מאדם בשם נאנאשי, ארתור מאוד מסור לממלכה שלו ומנסה להגן עליה בכל מחיר, לאחר שמרלין מעוררת את כוח הקסם האמיתי של ארתור בסוף הסדרה, קאת' מפלצת הכאוס קוטע לארתור את יד ימין. ארתור משמש כאנטיגוניסט בסדרת ההמשך של שבעת חטאי המוות - ארבעת אבירי האפוקליפסה.
* **נאנאשי**- סייף זר שחובר למלך ארתור והופך למורה הסיף שלו, נאמן לארתור.
* **קאת**'- מפלצת הכאוס, בסוף הסדרה הופך לדמות משמעותית ומובילה לסדרת ההמשך - ארבעת אבירי האפוקליפסה.

### <big>שבט הפיות</big>
הפיות חיות ביער מלך הפיות, במרכז היער נמצא העץ הקדוש ממנו עשויים כלי הנשק של מלכי הפיות, שבט הפיות מתואר כגזע שחי שנים רבות. בין הדמיות הבולטות משבט הפיות נמצא את: גלוקסוניה, דליה, קינג, אליין, גרהד, הלבראם ואוסלו.

**פיות בולטות**:
* **גלוקסוניה**- מלך הפיות הראשון, אחיה של גרהד (לפירוט צפה תחת הכותר שלו בעשרת הדיברות).
* **דליה** - מלך הפיות השני, מופיע באזכור בסדרה כאחראי יחד עם דבאז מלך הענקים השני ורב אומן ואחראי איתו ליצירת ארון החשכה הנצחי אשר שימש לכבילת גזע השדים ל-3,000 שנה וקץ המלחמה, מופיע כדמות ראשית בסרט ״שבעת חטאי המוות- קללת האור״.
* **קינג (הרלקווין)**- מלך הפיות השלישי (לפירוט צפה תחת הכותר שלו בשבעת חטאי המוות).
* **גרהד**- אחותו הקטנה של גלוקסוניה מלך הפיות הראשון, חיה כבר 3,000 שנה, בת זוגו לשעבר של רו, בן האנוש שהפך לגלגול הנשמות של אוסלו. השומרת והמדריכה של מלך הפיות.
* **איליין**- אחותו של קינג והשומרת הקדושה של המעיין הקדוש ביער מלך הפיות, שמרה על היער במשך 700 שנה במקום אחיה שנטש את הממלכה, עצרה אינספור גנבים והגנה על היער עד לבואו של באן. התאהבה בבאן והפכה לאהובתו בשבעה ימים קצרים. מתה במתקפה של שד אדום על היער. בהמשך בחזרתם של עשרת הדיברות קמה לתחייה על ידי מלאסקולה מעשרת הדיברות, עוררה את כנפיה בקרב נגד מלאסקולה בניסיונה להגן על באן, בסיום הסדרה נשואה לבאן ויש להם ילד בשם לאנסלוט.
* **הלבראם**- חברו הטוב ביותר של קינג, נבגד על ידי בני אדם ומאז רצח המונים מהם כנקמה, הציל את קינג מספר פעמים.
* **אוסלו**- כלב ציד מסוג פיה המסוגל לפתוח שער שיגור למקום אחר באמצעות פיו, גלגול נשמות של אדם בשם ״רו״ שנשבע להגן על גרהד ועל רצונה בכל מחיר ובכל צורה בו יחיה ומסיבה זו עוזר ומשרת את קינג.

### <big>שבט הענקים</big>
מתואר כגזע של לוחמים המעריכים יותר מכל כוח ומעדיפים למות מאשר לברוח מקרב, בעלי חיבור רב לקסם האדמה וחלקם מסוגלים לתמרן את האדמה, יכולים להקשיח את גופם. בין הענקים הבולטים נמצא את: דורול, דבאז, מטארונה, דיאן ודלורס.

**ענקים**:
* **דורול**- מלך הענקים הראשון, ענק כחול בעל ארבע זרועות (לפירוט צפה תחת הכותר שלו בעשרת הדיברות).
* **דבאז**- מלך הענקים השני, רב אומן שנאמר כי יצירותיו ללא תחליף, אחראי יחד עם דליה מלך הפיות השני ליצירת ארון החשכה הנצחי אשר שימש לכבילת גזע השדים ל-3,000 שנה וקץ המלחמה, מופיע כדמות ראשית בסרט ״שבעת חטאי המוות- קללת האור״.
* **מטארונה**- ענקית לוחמת והמאסטר הראשונה של דיאן, בהתחלה לא מסכימה עם דעותיה של דיאן ומאמנת אותה בקשיחות, בהמשך מצילה את חייה של דיאן מאבירים קדושים ומאבדת את רגלה, מתאהבת בבן אנוש. מצילה את דיאן מגאלאנד.
* **דיאן**- ענקית וחברה במסדר האבירים שבעת חטאי המוות, מתאמנת תחת דורול (לפירוט צפה תחת הכותר שלה בשבעת חטאי המוות).
* **דולורס**- חברתה של דיאן באימונים תחת מאטרונה, פחדנית ומתכננת לברוח משבט הענקים, מתה בקרב יום אחרי שדיברה על תוכניותיה לברוח עם דיאן, מותה משפיע מאוד על דיאן.

### <big>שבט השדים</big>
**עשרת הדיברות-** עשרת הלוחמים המובחרים ביותר בממלכת השדים, מלך השדים בחר בהם אישית והעניק לכול אחד מהם ״דיבר״ שזהו בעצם רסיס מכוחו של מלך השדים. לכל דיבר יש מאפיין אחר ולא ניתן להתנגד לכוחם של הדיברות.

# **זלדריס** - שד מעשרת הדיברות ובעל הדיבר ״קנאות״, בנו של מלך השדים ואחיו הקטן של מליודאס. זלדריס רוצה להיות מלך השדים כדי להשכין שלום בממלכת השדים ומאוהב בערפדית ששמה גלדה. בעבר אביו מלך השדים ציווה עליו להרוג את כל הערפדים אך בשל אהבתו לגלדה הוא כלא אותם ולא הרג אותם. בסוף הסדרה נשוי לגלדה והופך לשליט ממלכת השדים.
# **אסטרוסה-** אחד מעשרת הדיברות ובעל הדיבר ״טוב לב״, הדיבר שלו היה שייך בעבר למליאודס. בעקבות כוח הדיבר שלו כל יצור שמרגיש שנאה מאבד את היכולת להילחם בו, בהתחלה מסופר כי הוא אחיהם של מליאודס וזלדריס אך בהמשך הסדרה מתברר שזה לא נכון והוא בעצם המלאך הראשי הרביעי והחזק ביותר- מאל, מאל הפך לאסטרוסטה בעקבות כוחו של גות'ר כדי לשים קץ למלחמה. בעקבות כך שמקורו מגזע האלילות גופו אינו מגיב טוב לדיברות מה שהופך את מוחו ללא יציב, רוצח 3 חברים מעשרת הדיברות ולוקח את הדיבר שלהם מה שהופך אותו אפילו ליותר לא יציב, ניצל על ידי אליזבת' ועוזר לאסקאנור בקרב הסופי מול מלך השדים.
# **מונספיט**- שד מעשרת הדיברות ובעל הדיבר ״שתיקה״, בעקבות קללת הדיבר שלו לא נוהג לדבר הרבה, קיימות רמיזות לכך שאוהב את דריארי, במלחמת הקודש הראשונה הפך לאינדורה וניצל על ידי אליזבת', כתוצאה מכך נשאר לו רק לב אחד. נרצח על ידי אסטרוסה בעת שהגן על דריארי.
# **דריארי**- שדה מעשרת הדיברות ובעלת הדיבר ״טוהר״, בעלת מתקפה ייחודית ״כוכב משולב״ בו על כל מכה ברצף שהיא נותנת ליריב כוח המכה מוכפל, במלחמת הקודש הראשונה הפכה לאינדורה וניצלה על ידי אליזבת', כתוצאה מכך נשאר לה רק לב אחד. נרצחה על ידי אסטרוסה בקרב נגדו.
# **גלוקסוניה**- לוחם מעשרת הדיברות ובעל הדיבר ״שלווה״, גלוקסינה אינו בן לגזע השדים, בעברו נלחם בצבא השדים והיה מלך הפיות הראשון, אך לאחר שחזה במה שחשב ברצח אחותו גרהד הצטרף לעשרת הדיברות במטרה לנקום, שפגש את קינג ודיאן החליט לחזור לטוב ואף אימן אותם, נרצח על ידי השד צ'אלנדר.
# **דרול** - לוחם מעשרת הדיברות ובעל הדיבר ״סבלנות״, דורול אינו בן לגזע השדים אלא ענק כחול בעל ארבע זרועות, בעברו נלחם בצבא השדים והיה מלך הענקים הראשון, אך לאחר שהובס בקרב על ידי זלדריס ניתנה לו האפשרות למות או להצטרף כלוחם בעשרת הדיברות, דורול בחר להצטרף לעשרת הדיברות. לאחר שפגש את קינג ודיאן החליט לחזור לטוב ואף אימן אותם, נרצח על ידי השד צ'אלנדר.
# **גאלאנד**- שד מעשרת הדיברות ובעל הדיבר ״אמת״, בעקבות כוח הדיבר שלו כל יצור שמשמיע דבר שקר בפניו הופך לאבן, גאלאנד הוא שד בעל עוצמה פיזית ודרגת כוח של 26,000, באפשרותו להגביר את כוחו אפילו יותר באמצעות כוח הקסם שלו לרמת עוצמה של 40,000. הובס על ידי כוח הדיבר של עצמו לאחר שניסה להילחם באסקנור וברח מפחד. נרצח על ידי אסטרוסה שגנב ממנו את הדיבר.
# **מלאסקולה**- שדה מעשרת הדיברות ובעלת הדיבר ״אמונה״, בעקבות כוח הדיבר שלה כל יצור שחסר אמונה בפניה עיניו עולות באש הופך לאבן מלאסקולה היא שדה בצורת נחש ארסי מממלכת השדים שמסוגל להשתנות לצורת שדה דמוית אדם, בעלת כוח להחזיר את המתים לחיים באמצעות רגשות הנקמה שמתו איתם, החזירה את איליין אהובתו של באן לחיים. נוצחה על ידי מרלין.
# **גרירוד**- שד מעשרת הדיברות ובעל הדיבר ״שלום״, בעקבות כוח הדיבר שלו כול אחד שמבצע מעשה הרג מולו מאבד את כול זמנו ומת, זהו שד מיוחד שמסוגל להפוך אנשים אחרים לשדים מדרגה נמוכה- אדומים ואפורים, נוצח ונכלא על ידי מרלין.
# **פראודורין**- מחליף מקומו של גות'ר בעשרת הדיברות, לא נאמר רשמית אך כנראה בעל הדיבר שלו ״העדר אנוכיות״, הצליח להימלט מחותם שבט האלילות וביצע שני ניסיונות לשבור את החותם, בניסיון הראשון רצח את ליז' גלגולה הקודם של אליזבת' וגרם להרס ממלכת דאנפור, אך ניסיונו לשבור את החותם נהרס על ידי מליאודס. בהמשך השתלט על גופו של דרייפוס ובניסיונו השני הצליח לגרום לשבירת החותם וחזרתם של עשרת הדיברות, בעל כוח קסם ״גודל מלא״ שמאפשר לו להגדיל את גופו, נהרג על ידי מליאודס כנקמה על רצח ליז'.
**שדים נוספים:**
* **שד אדום**- סוג שדים בסיסי, יחסית חלש כוחו שווה בערך לאביר קדוש ממוצע, קיימים רבים כמוהו וכולם זהים וללא שמות. אחד כזה מופיע לראשונה שגופתו משמשת כמקור כוחם של אבירי ה״דור החדש״ שהנדריקסון יצר, השד האדום הספציפי הזה הוא אותו אחד אשר תקף בעבר את יער הפיות, הרג את אליין ונהרג על ידי באן.
* **שד אפור**- סוג שדים בסיסי יחסית חלש אך חזק מהשד האדום וכוחו חזק מאביר קדוש ממוצע, קיימים רבים כמוהו וכולם ללא שמות, בעונה הראשונה הנדריקסון משתמש בגופה של שד כזה על מנת להפוך לאביר ״דור חדש״ בעצמו.
* **אלביון**- שד גולם עתיק ששימש במלחמה את צבא השדים, בעל רמת עוצמה של 5,500.
* **אינדרה**- סוג של שדים חזקים במיוחד מממלכת השדים, כל שד מעל דרגת עוצמה של 50,000 יכול להקריב 6 מלבבותיו כדי להפוך לאינדרה אך הפעולה נחשבת בלי הפיכה.
* **קוסאק**- אחד מבין השדים החזקים ביותר, הוא חלק משד חזק מאוד שנלחם והתנגד בעבר למלך השדים עצמו, לאחר שנוצח התפצל לשני שדים, מאמנו של זלדריס, נרצח על ידי מלך השדים.
* **צ'אנדלר**- אחד מבין השדים החזקים ביותר, הוא חלק משד חזק מאוד שנלחם והתנגד בעבר למלך השדים עצמו, לאחר שנוצח התפצל לשני שדים, מאמנו של מליאודס, נרצח על ידי קוסאק.
* **גות'ר** - שד קוסם שהיה בעברו אחד מעשרת הדיברות ובעל הדיבר ״העדר אנוכיות״, מסוגל לתמרן זכרונות של אחרים כרצונו, לאחר שאיבד את אהובתו רצה לשים קץ למלחמה, פיתח בובה בעלת קסם בצלם אהובתו בעלת אותו השם כמוהו, בזכות מעשיו המלחמה הראשונה נגמרה.

הערה: השדים חיים בממלכה נפרדת ושליטם הוא מלך השדים, לכל שד צורה ומאפיינים שונים ולכל שד יש שבעה לבבות.

### <big>שבט האלילות</big>
**ארבעת המלאכים הראשיים**- ארבעת הלוחמים החזקים ביותר משבט האלילות, כל אחד מהם מחזיק בסוג ״חסד״ שונה. נאמר שכל מלאך ראשי שווה בכוחותיו כמו לשני חברים מעשרת הדיברות.
* **לדוסיאל**- המלאך הראשי בעל חסד ״פלאש״, בעל רמת עוצמה של 201,000, מנהיג סטיגמה ומוביל המלחמה נגד השדים.
* **טרמיאל**- מלאך ראשי בעל חסד ״צונאמי״, בעל שלושה ראשים.
* **סריאל** -מלאך ראשי בעל חסד ״הוריקן״, נראה כמו ילד קטן.
* **מאל**- בעל חסד ״שמש״, אחיו של לדושיאל, בהתחלה מסופר כי נרצח על ידי אסטרוסה מעשרת הדיברות, אך בהמשך הסדרה מתברר שזה לא נכון והוא בעצם הפך בעצמו לאסטרוסטה בעקבות כוחו של גות'ר בשביל לשים קץ למלחמה. בעקבות כך שמקורו מגזע האלילות גופו אינו מגיב טוב לדיברות מה שהופך את מוחו ללא יציב, רוצח 3 חברים מעשרת הדיברות ולוקח את הדיבר שלהם מה שהופך אותו אפילו ליותר לא יציב, ניצל על ידי אליזבת' ועוזר לאסקאנור בקרב הסופי מול מלך השדים.
* **אליזבת**'- אהובתו של מליאודס, נידונה לקללת גלגול נשמות נצחי בעקבות התאהבותה בשד, בגלגולה הנוכחי היא ביתו השלישית של מלך ליונס ומתלווה אל שבעת חטאי המוות במסעותיהם, בעלת כוחות ריפוי חזקים וארבעת המלאכים הראשיים מכבדים אותה. בסוף הסדרה מתחתנת עם מליאודס ויש לה ילד בשם טריסטן.
* **נרובסטה**- אלילה מדרגה נמוכה, במלחמה לפני 3,000 שנה תומרנה על ידי גות'ר, השתכנה בחרבו של דנזל אחיו של מלך ליונס עד שזימן אותה להשתלט על גופו בקרב נגד עשרת הדיברות, ניסתה לברוח ונהרגה על ידי דריארי.

הערה: בשביל לחתום את השדים שבט האלילות השתמש במרבית כוחו ונעלם, לוחמים חזקים במיוחד כמו שלושה מהמלאכים הראשיים הצליחו להשתקע באתרים קדושים בהמתנה לגוף קיבולת ראוי, שליטת שבט האלילות היא הישות העליונה, שבט האלילות משתמש בקסם קטלני ויעיל נגד שדים ״משכן״ וכן הם בעלי יכולות ריפוי חזקות.

## סרטים- לפרט על ערך זה
ממוזער|הלוגו של הסדרה ביפניתיצאו 3 סרטים מעבר ל5 עונות הסדרה בפירוט הבא:

# שבעת חטאי המוות "שבוי השמיים"- סרט באורך 99 דקות משנת 2018, בציר הזמן מתרחש בערך בעונה 3 , עלילת הסרט עוסקת במסעם של שבעת החטאים לעזור לקבוצה של אנשי שמים הנלחמים בקבוצה של 6 שדים הנחושים להחזיר לחיים חיה גדולה שנאטמה לפני 3,000 שנה, זהו סרט פילר והדמויות מופיעות בו לא זכו לאזכורים נוספים  
# שבעת חטאי המוות "קללת האור"- סרט באורך 80 דקות משנת 2021, בציר הזמן מתרחש לאחר עונה 5, בסרט אנו פוגשים את הענק האומן ושותפו מלך הפיות השני, ועלילתו מתמקדת ב
# שבעת חטאי המוות "טירת אדינבורו"- עלילה הפרוסה על 3 סרטים שונים בעלי אותו השם והוקרנו בין השנים 2021-2024 בסרטים מתוארות עלילותיו של לאנסלוט בנו של מליאודס ובמסעו, פוגשים בסרט דמויות ישנות ושונות, כמו כן סגנון הציור ו״הקסם״ בסרטים אלו קצר שונה ומרגיש זר, סרטים אלו הם מעין הקדמה לסדרת ההמשך - ארבעת אבירי האפוקליפסה.  

## משחקי וידאו
חברת *[[Bandai Namco Entertainment]]* פיתחה שני משחקים לזיכיון: הראשון יצא בשנת 2015 לקונסולת ה-Nintendo 3DS ונקרא *The Seven Deadly Sins: Unjust Sin* והשני יצא בשנת 2018 לקונסולת ה־PlayStation 4 ונקרא *The Seven Deadly Sins: Knights of Britannia.*

בשנת 2019 חברת Netmarble הוציא בגרסה קוריאנית ויפנית בלבד משחק טלפון מבוסס תורות בשם *Nanatsu no Taizai Hikari to Yami no Gurando Kurosu* המשחק קיבל גרסה גלובאלית בשנת 2020 ופותחה לו גם גרסה למחשב.

בינואר 2022 חברת Netmarble הודיעה על משחק עולם פתוח חדש לזיכיון בשם *The Seven Deadly Sins: Origin* המשחק יהיה זמין למחשב, לאנדרואיד, IOS ולקונסולות.

## קישורים חיצוניים

*  באתר IMDb **(באנגלית)**
* אתר האינטרנט הרשמי של המאנגה במגזין שונן ג'אמפ השבועי **(באנגלית)**
* אתר האינטרנט הרשמי של האנימה של שבעת חטאי המוות **(ביפנית)**
* שבעת חטאי המוות (מאנגה) באינציקלופדיית Anime News Network's **(באנגלית)**

2023 10
קטגוריה:אנימה
קטגוריה:סדרות אנימה
קטגוריה:סדרות מאנגה
קטגוריה:שונן
קטגוריה:סדרות אנימה משנות ה-2010
קטגוריה:סדרות אנימה המבוססות על מאנגה